প্রয়াত সংগীতশিল্পী জুবিন গর্গ

ওয়েবডেস্ক: বলিপাড়ায় (Bollywood) নক্ষত্রপতন! অসমের জনপ্রিয় গায়ক জুবিন গর্গ (Zubeen Garg) সিঙ্গাপুরে (Singapore) দুর্ঘটনার কবলে পড়ে আশঙ্কাজনক অবস্থায় হাসপাতালে ভর্তি হয়েছিলেন। জানা গিয়েছে, সম্প্রতি তিনি স্কুবা ডাইভিং করতে গিয়েছিলেন সিঙ্গাপুরে। সেই সময় দুর্ঘটনা ঘটে এবং গুরুতরভাবে আহত হন তিনি। দ্রুত তাঁকে উদ্ধার করে স্থানীয় হাসপাতালে নিয়ে যাওয়া হলে চিকিৎসকরা তাঁকে মৃত বলে ঘোষণা করেন। হাসপাতাল সূত্রে খবর, প্রথম থেকেই তাঁর শারীরিক অবস্থা সঙ্কটজনক ছিল।

জুবিন গার্গ ভারতের অন্যতম জনপ্রিয় গায়ক ও অভিনেতা। শুধু অসম নয়, বাংলা এবং হিন্দি সিনেমাতেও তাঁর গাওয়া বহু গান জনপ্রিয় হয়েছে। ১৯৯০-এর দশক থেকে তিনি সংগীতজগতে সক্রিয় এবং তাঁর অনন্য কণ্ঠস্বর তাঁকে শ্রোতাদের কাছে আলাদা জায়গা করে দিয়েছে। হঠাৎ করে তাঁর এমন দুর্ঘটনার খবর ছড়িয়ে পড়তেই ভক্তদের মধ্যে উদ্বেগ ছড়িয়েছে। সোশ্যাল মিডিয়ায় তাঁর দ্রুত আত্মার শান্তি কামনায় প্রার্থনা শুরু করেছেন হাজারো মানুষ।

আরও পড়ুন: কালনায় পরিবেশবান্ধব উপায়ে তৈরি হচ্ছে দুর্গা প্রতিমা

বলিউড সহ টলিউডের সংগীত জগতেও জুবিন গর্গের ভূমিকা অনস্বীকার্য। তাই তাঁর এই দুর্ঘটনার খবরে শুধু ভক্তই নয়, সহকর্মী শিল্পীরাও গভীরভাবে উদ্বেগ প্রকাশ করেছেন।