বিয়ের পিড়িতে অন্তরা মিত্র, পাত্র কে?

ওয়েব ডেস্ক: চুপিসারে বিয়ের পিড়িতে সঙ্গীত শিল্পি অন্তরা মিত্র। বেশকিছুদিন প্রেমের পর অবশেষে মনের মানুষের সঙ্গে বিয়ের পিড়িতে বসছেন অন্তরা। আজ বাইপাস সংলগ্ন ব্যাঙ্কোয়েটে বসবে বিয়ের আসর। কার সঙ্গে সাতপাঁকে বাধা পড়ছেন অন্তরা?

মঙ্গলবার রাতেই বিবাহিত জীবন শুরু বলিউডের জনপ্রিয় গায়িকা এবং জি বাংলা ‘সারেগামাপা’-এর অন্যতম বিচারক অন্তরা মিত্রের। বিগত বেশ কয়েকদিনের প্রেম এবার পেল পরিণতি। কলকাতায় মঙ্গলবার রাতেই সাত পাকে বাঁধা পড়লেন এই সঙ্গীতশিল্পী। খুব বেশি আড়ম্বর না থাকলেও পরিবার এবং ঘনিষ্ঠ বন্ধুদের উপস্থিতিতেই শুভ কাজ সম্পন্ন হবে।

আরও পড়ুন: প্রেমিককে সঙ্গে নিয়ে স্বামীকে খুন, যাবজ্জীবন সাজা স্ত্রী’র

অন্তরার হবু স্বামী সঙ্গীতজগতের সঙ্গে যুক্ত নন। তিনি সম্পূর্ণ অন্য পেশার মানুষ। সূত্র বলছে, সম্ভবত তথ্যপ্রযুক্তির সঙ্গে যুক্ত অন্তরার হবু স্বামী। থাকেন বেঙ্গালুরুতে। বেশ কিছু দিন প্রেমপর্বের পর বিয়ের সিদ্ধান্ত নিয়েছেন তাঁরা। শোনা যাচ্ছে, বিয়ে সেরেই মধুচন্দ্রিমায় পাড়ি দেবেন গায়িকা। তাই বেশ কিছু দিন ‘সারেগামাপা’ অনুষ্ঠানে বিচারকের আসনে তাঁকে না-ও দেখা যেতে পারে। সূত্র বলছে, মধুচন্দ্রিমা থেকে ফিরে ‘রিসেপশন’-এর পরিকল্পনা করেছেন তাঁরা। শোনা যাচ্ছে, ডিসেম্বরে বড় করে খাওয়াদাওয়ার আয়োজন করবেন তাঁরা। তবে এখনও পর্যন্ত বিয়ে নিয়ে প্রকাশ্যে কোনও মন্তব্য করেননি গায়িকা। বিয়ে বা সম্পর্ক নিয়ে খুব বেশি আলোচনা হোক, চান না গায়িকা।তাই চুপিসারেই চার হাত এক হবে।